Horned God Kids Hoodies | TeePublic
Horned God Kids Hoodies
Main Tag Horned God Kids Hoodie
Main Tag Cernunnos Horned God Kids Hoodie
Forrest god Cernunnos Kids Hoodie
Main Tag Horned Hand Kids Hoodie
"I, The Rudderless" Skeleton Horned-Hand Kids Hoodie
Cernunnos Skull - Azhmodai 2019 Kids Hoodie
Krampus in Dark Grey Kids Hoodie
Baphomet Satanist Goat & Skeleton King Demon Gothic Kids Hoodie
Main Tag Not So Christmas Kids Hoodie
Not So Christmas Funny Devil Satanic Witchcraft Kids Hoodie
Aegocerus Kids Hoodie
Goat head with roses, oak leaves, and daggers Kids Hoodie Die aard van God — Wagtoring AANLYN BIBLIOTEEK
g 5/13 bl. 14-15
Watter soort liggaam het God?
In watter opsig is mense na God se beeld geskep?
Watter soort plek is die hemel?
“God is ’n Gees.”—Johannes 4:24.
Die Bybel sê dat God ’n gees is (2 Korintiërs 3:17). Hy is dus ver verhewe bo ons, en ons kan hom nie met ons sintuie waarneem nie. Hy is “die Koning van die ewigheid, onverderflik, onsigbaar”, sê 1 Timoteus 1:17. Die Bybel sê ook: “Niemand het God nog ooit aanskou nie.”—1 Johannes 4:12.
Ons Skepper is so ver verhewe bo ons dat ons ons nie eens kan voorstel hoe hy lyk nie. Jesaja 40:18 sê: “Met wie kan julle God vergelyk, en watter gelykenis kan julle naas hom stel?” Selfs die ontsagwekkende fisiese hemel is onbeduidend in vergelyking met die Almagtige.—Jesaja 40:22, 26.
Daar is egter intelligente skepsele wat God kan sien en selfs van aangesig tot aangesig met hom kan praat. Hoe so? Omdat hulle ook geesskepsele is, en hulle woon in die hemel (1 Konings 22:21; Hebreërs 1:7). Aangaande hierdie bomenslike skepsele, wat ook engele genoem word, het Jesus Christus gesê: “Hulle [aanskou] altyd die aangesig . . . van my Vader wat in die hemel is.”—Matteus 18:10.
“Julle moet dan só bid: ‘Ons Vader in die hemele.’”—Matteus 6:9.
Die Bybel leer nie dat God alomteenwoordig is, of te alle tye oral teenwoordig is, soos ’n onpersoonlike krag nie. Soos Jesus se woorde in Matteus 6:9 en 18:10 toon, is God eerder ’n persoon—’n “Vader”—en die hemel is sy “vaste woonplek”.—1 Konings 8:43.
Kort voor sy dood het Jesus gesê: “Ek verlaat die wêreld en gaan na die Vader toe” (Johannes 16:28). Ná sy dood in die vlees en sy opstanding as ’n gees het Christus opgevaar na “die hemel self, om nou vir ons voor die aangesig van God te verskyn”.—Hebreërs 9:24.
Hierdie feite omtrent God is belangrik. Waarom? Eerstens, omdat God ’n persoon is, is dit vir ons moontlik om van hom te leer en nader aan hom te kom (Jakobus 4:8). Tweedens, die waarheid omtrent God beskerm ons teen valse aanbidding, soos die aanbidding van lewelose beelde en voorwerpe. Eerste Johannes 5:21 sê: “Kindertjies, bewaar julle van afgode.”
“God het die mens na sy beeld begin skep, na God se beeld het hy hom geskep; man en vrou het hy hulle geskep.”—Genesis 1:27.
As mense het ons die vermoë om God se eienskappe, soos sy liefde, geregtigheid en wysheid, te weerspieël. Trouens, die Bybel sê: “Word . . . navolgers van God, as geliefde kinders, en gaan voort om in liefde te wandel.”—Efesiërs 5:1, 2.
God het ons ook met wilsvryheid geskep, en dit stel ons in staat om te kies om eerder reg as verkeerd te doen en om liefde op ’n verskeidenheid maniere aan ander te betoon (1 Korintiërs 13:4-7). Ons het ook die vermoë om skeppend te wees, skoonheid te geniet en met ontsag te kyk na die wonderlike wêreld om ons. Bowenal is ons geskep met ’n geestelike vermoë, ’n natuurlike begeerte om van ons Skepper en sy wil vir ons te leer.—Matteus 5:3.
Hoe Bybelwaarheid jou kan help. Hoe meer ons omtrent God leer en hom navolg, hoe meer lewe ons soos hy nog altyd wou hê ons moet lewe. Gevolglik put ons meer vreugde uit die lewe, asook ware bevrediging, innerlike vrede en tevredenheid (Jesaja 48:17, 18). Ja, God weet dat sy innemende eienskappe in menseharte weerklank vind en opregtes van hart na hom toe trek en hulle help om op die weg na die ewige lewe te kom.—Johannes 6:44; 17:3.